me gseht se nümm so viu ir schtadt  öppen am sunntig mau im tierpark  är schtosst dr wage - sie fuetteret d'büffle  u di chliini grännet u schiesst dr nuggi furt  är bückt sech u är gseht chli komisch us  villecht isch's dr teddybär i sim hosesack  är list dr nuggi uf u tuet ne dr chliine wieder ine  u die grännet u  grännet u hört nümme uf  u jitze wird är ganz nävös  u laat dr chinderwage schtah  sie het erwarme - nimmt die chliini i d'arme  u die wird plötzlich schtiu u lachet ds mami a  sis schnäue outo het är immer no  u so schön wie's isch - es ligt jitz nümme dinn  u mit däm chindersitz isch's nume no haub so schpitz  sie findet's sowieso e witz u wet lieber non es ching  dür d'wuche schteit är hinderem gmüesregau  är schafft im lade wo sim schwager ghört  u  dä kennt'r no vor schueu u het ne nid nöge schmöcke  het ne nidemau beachtet u jitze isch es umgekehrt  aber är verchouft das gmües mit charme  är het geng e schpruch parat  är lachet mit de dame - kennt jedi bim name  da chunnt dr schwager us em lager  u si charme gheit i chopfsalat  es isch truurig - es isch wahr u me würd ne fasch nümm kenne  dr rebeu hingerem gschteu - hanspeter jitz bisch ne nümme